S-3738/2021

Mál þetta, sem dómtekið var 13. október sl., er höfðað með ákæru, útgefinni af lögreglustjóranum á höfuðborgarsvæðinu 27. júlí 2021, á hendur S-kk-þgf S-kk-þgf S-kk-þgf, kt. [...], [...], Reykjavík, fyrir eftirtalin brot:

1. Umferðarlagabrot með því að hafa föstudaginn 13. nóvember 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 815 ng/ml) um Nóatún í Reykjavík, við Miðtún, þar sem lögregla stöðvaði aksturinn.

Telst brot þetta varða 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

2. Umferðarlagabrot með því að hafa þriðjudaginn 1. desember 2020 ekið bifreiðinni [...]sviptur ökurétti um Reykjavíkurveg í Hafnarfirði, við hús nr. [...], þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Umferðarlagabrot með því að hafa fimmtudaginn 31. desember 2020 ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 1200 ng/ml og tetrahýdrókannabínól 2,1 ng/ml) um Stórhöfða í Reykjavík, við Gullinbrú, þar sem lögregla stöðvaði aksturinn.

Telst brot þetta varða 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

4. Umferðar-, fíkniefna og lyfjalagabrot með því að hafa laugardaginn 30. janúar 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 1900 ng/ml og metamfetamín 55 ng/ml) um Hringbraut í Reykjavík, við Njarðargötu, þar sem lögregla stöðvaði aksturinn og á sama tíma haft í vörslum sínum 2,73 gaf amfetamíni, 2,26 gaf ecstasy, 48 stk. LSD, 2 stk. gabapetin ratiopharm og 3 stk. af læknislyfjum án þess að hafa markaðs- og lyfsöluleyfi Lyfjastofnunar sem lögregla fann við öryggisleit í bifreiðinni.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 33. gr., sbr. b. lið 2. mgr. 103. gr. lyfjalaga nr. 100/2020.

5. Umferðarlagabrot með því að hafa miðvikudaginn 10. febrúar 2021, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 560 ng/ml, O-desmetýltramadól 30 ng/ml og tramadól 70 ng/ml) um Sléttuveg í Reykjavík, við bráðamóttökuna í Fossvegi, þar sem lögregla stöðvaði aksturinn.

Telst brot þetta varða 1., sbr.2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

6. Umferðarlagabrot með því að hafa föstudaginn 19. febrúar 2021, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana-og fíkniefna (í blóðsýni mældist amfetamín 380 ng/ml, O- desmetýltramadól 85 ng/ml, tetrahýdrókannabínól 1,4 ng/ml og tramadól 335 ng/ml) um Víkurveg í Reykjavík, við verslun Krónunnar á Þjóðhildarstíg, þar sem lögregla stöðvaði aksturinn.

Telst brot þetta varða 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101 gr. laga nr. 77/2019. Krafist er upptöku á 2,73 gaf amfetamíni, 2,26 gaf ecstasy, 48 stk. LSD, 2 stk. gabapetin ratiopharm og 3 stk. af læknislyfjum sem lagt var hald á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í febrúar [...]. Samkvæmt framlögðu sakavottorði, dagsettu 20. júlí 2021, hefur hann ítrekað frá því að hann náði 18 ára aldri gerst sekur um sams konar brot og hann er nú sakfelldur fyrir, velflest fyrir að aka bifreið sviptur ökurétti og undir áhrifum áfengis eða fíkniefna. Ákærði gekkst undir sektarrefsingu með lögreglustjórasátt 2. mars 2012 vegna ölvunaraksturs og aksturs sviptur ökurétti. Sömuleiðis með lögreglustjórasátt 29. júní 2012 fyrir fíkniefnalagabrot. Þá gekkst hann undir viðurlagaákvörðun 20. desember 2012 vegna aksturs sviptur ökurétti. Ákærði gekkst undir sektarrefsingu með lögreglustjórasátt 29. nóvember 2013 vegna aksturs undir áhrifum ávana- og fíkniefna, aksturs sviptur ökurétti sem og brots gegn lögreglu- og fíkniefnalögum. Þá var ákærði með dómi Héraðsdóms Suðurlands 20. desember 2013 dæmdur til að sæta fangelsi í 60 daga, en þar af voru 30 dagar skilorðsbundnir til tveggja ára, vegna aksturs undir áhrifum ávana- og fíkniefna og aksturs sviptur ökurétti. Var dómurinn hegningarauki við fyrrgreinda lögreglustjórasátt frá 29. nóvember 2013. Ákærði var dæmdur til að sæta fangelsi í 105 daga fyrir akstur undir áhrifum ávana- og fíkniefna, akstur sviptur ökurétti og fíkniefnalagabrot með dómi Héraðsdóms Reykjavíkur 27. maí 2015. Hinn 21. október 2015 var hann dæmdur í 30 daga fangelsi fyrir akstur undir áhrifum ávana- og fíkniefna, akstur sviptur ökurétti og fíkniefnalagabrot með dómi Héraðsdóms Reykjavíkur. Var sá dómur hegningarauki við fyrri dóm frá 27. maí 2015. Ákærði var dæmdur til að sæta fangelsi í sex mánuði fyrir akstur undir áhrifum ávana- og fíkniefna og akstur sviptur ökurétti með dómi Héraðsdóms Reykjavíkur 27. apríl 2016. Þá var ákærði dæmdur til að sæta fangelsi í fjóra mánuði fyrir akstur sviptur ökurétti með dómi Héraðsdóms Reykjavíkur, uppkveðnum 1. nóvember 2017. Þá var ákærði dæmdur í sex mánaða fangelsi fyrir fíkniefnalagabrot og akstur undir áhrifum ávana- og fíkniefna og akstur sviptur ökurétti með dómi Héraðsdóms Reykjavíkur 6. júlí 2018. Nú síðast var ákærði dæmdur í tveggja ára fangelsi fyrir fíkniefnalagabrot og akstur undir áhrifum ávana- og fíkniefna og akstur sviptur ökurétti með dómi Héraðsdómi Reykjavíkur 20. maí 2020. Í því máli hafði ákærði rofið skilyrði reynslulausnar sem honum var veitt 23. janúar 2019 og var hún því tekin upp og dæmd með í málinu.

Samkvæmt því sem hér hefur verið rakið verður í máli þessu miðað við að ákærða sé nú í níund asinn gerð refsing fyrir akstur sviptur ökurétti og í sjöund asinn fyrir akstur undir áhrifum ávana- og fíkniefna.

Við ákvörðun refsingar er litið til skýlausrar játningar ákærða fyrir dómi og þess er fram kom í máli verjanda ákærða að aðstæður hans séu nú gerbreyttar. Ákærði hafi nú tekið sig á, sé hættur neyslu áfengis og vímuefna, sæki skóla með góðum árangri og hafi snúið lífi sínu til betri vegar. Verður framangreint metið ákærða til refsimildunar, sbr. 5. og 8. tölul. 1. mgr. 70. gr. almennrah egningarlaga nr. 19/1940.

Að teknu tilliti til framangreinds, sakaferils ákærða og dómvenju, 77. gr. almennra hegningarlaga nr. 19/1940 ogað ákærði hefur gengist greiðlega við brotum sínum þykir refsing hæfilega ákveðin fangelsi í 24 mánuði.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru eru gerð upptæk til ríkissjóðs 2,73 grömm af amfetamíni, 2,26 grömm af ecstasy, 48 stykki af LSD, 2 stykki af gabapetin ratiopharm og 3 stykki af læknislyfjum, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, I-kk-ef K-kk-ef M-kk-ef lögmanns, 235.600 krónur, að meðtöldum virðisaukaskatti, ferðakostnað hans 13.680 krónurog 724.764 krónurí annan sakarkostnað.

Af hálfu ákæruvaldsins flutti málið Á-kk-nf B-kk-nf S-kk-nf aðstoðarsaksóknari fyrir K-kvk-þf E-kvk-þf saksóknarfulltrúa.

S-kk-nf G-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf S-kk-nf S-kk-nf, sæti fangelsi í 24 mánuði.

Áréttuð er ævilöng ökuréttarsvipting ákærða.

Upptæk eru gerð til ríkissjóðs 2,73 grömm af amfetamíni, 2,26 grömm af ecstasy, 48 stykki af LSD, 2 stykki afgabapetin ratiopharm og 3 stykki af læknislyfjum.

Ákærði greiði málsvarnarþóknun skipaðs verjanda síns, I-kk-ef K-kk-ef M-kk-ef lögmanns, 235.600 krónur, ferðakostnað hans 13.680 krónur og 724.764 krónur í annan sakarkostnað.

S-kk-nf G-kk-nf